**Oznámenie o aktualizácii č. 1 výzvy č. 55/PRV/2022**

Pôdohospodárska platobná agentúra oznamuje, že aktualizovala Výzvu č. 55/PRV/2022 pre opatrenie 8 – Investície do rozvoja lesných oblastí a zlepšenia životaschopnosti lesov, podopatrenie 8.5 – Podpora na investície do zlepšenia odolnosti a environmentálnej hodnoty lesných ekosystémov Programu rozvoja vidieka SR 2014 – 2022, činnosť: Zlepšenie hniezdnych príležitostí vtákov v lese a iných prvkov zvyšujúcich biodiverzitu lesných ekosystémov aktívnymi manažmentovými opatreniami so zameraním na vytváranie vhodných biotopov pre hlucháňa hôrneho (Tetrao urogallus) v lesných porastoch v čase prebierkového veku do 50 rokov na definovaných lokalitách v zmysle metodiky vypracovanej Národným lesníckym centrom.

Aktualizovaná výzva je zverejnená na webovom sídle PPA: [PPA](https://www.apa.sk/) / [Projektové podpory](https://www.apa.sk/projektove-podpory-123)  / [Implementácia programov](https://www.apa.sk/projektove-podpory)  / [PRV 2014-2020](https://www.apa.sk/prv-2014-2020)  / [Výzvy](https://www.apa.sk/prv-2014-2020-vyzvy)  / [Opatrenie 8](https://www.apa.sk/opatrenie-8)  / [Podopatrenie 8.5](https://www.apa.sk/index.php?navID=945)  / [55/PRV/2022](https://www.apa.sk/55-prv-2022)

**Aktualizáciou výzvy sa:**

1. predĺžil sa termín uzatvorenia výzvy na 30.09.2022;
2. vo výzve na strane 3, bod 1.5, Výška oprávnených výdavkov (OV) na jeden projekt sa upravil text na znenie: „Minimálna výška oprávnených výdavkov: 4 700,00 EUR“
3. vo výzve na strane 15-16, 2.6.2 Výberové kritériá, bod 2.6.2.6 sa doplnil text „stanovisko žiadateľ nie je povinný predložiť pri podaní ŽoNFP ale predkladá ho najneskôr do termínu určenom v rozhodnutí o schválení ŽoNFP (do 20 pracovných dní od nadobudnutia účinnosti rozhodnutia o schválení ŽoNFP), výlučne elektronicky“
4. v prílohe č. 1 výzvy\_ Formulár ŽoNFP, str. 9, C. Prílohy projektu pri podaní žiadosti, bod 10 sa doplnil text „- v prípade schválenia ŽoNFP predkladá najneskôr do termínu určenom v rozhodnutí o schválení (do 20 pracovných dní od nadobudnutia účinnosti rozhodnutia o schválení ŽoNFP)“
5. v celom texte výzvy a prílohy č.1 výzvy\_ Formulár ŽoNFP sa upravil názov schémy pomoci na Schéma štátnej pomoci na podporu investícií na zlepšenie odolnosti a environmentálnej hodnoty lesných ekosystémov (podopatrenie 8.5 Programu rozvoja vidieka SR 2014 –2022) v znení dodatku č. 1, Číslo schémy: SA.103303
6. aktualizovala sa príloha č.6 k výzve Schéma štátnej pomoci na podporu investícií na zlepšenie odolnosti a environmentálnej hodnoty lesných ekosystémov (podopatrenie 8.5 Programu rozvoja vidieka SR 2014 –2022) v znení dodatku č. 1, Číslo schémy: SA.103303
7. v prílohe č. 1 výzvy\_ Formulár ŽoNFP, str. 11, C. Prílohy projektu pri podaní žiadosti, body 18 a 19 sa upravil text na znenie „V prípade schválenia ŽoNFP sa predkladá kompletná dokumentácia z verejného obstarávania v termíne do 120 pracovných dní od účinnosti zmluvy o poskytnutí nenávratného finančného príspevku.“

Zdôvodnenie aktualizácie:

* predĺženie termínu uzatvorenia výzvy s ohľadom na potrebu prípravy podkladov k ŽoNFP a vyjadrení zo strany NLC vo fáze prípravy projektu. Tiež vzhľadom na nasledujúcu úpravu v podobe zníženia minimálnej výšky projektu, aby mohli byť oprávnené aj projekty v rozsahu už od 10 ha.
* Umožnenie zaradenia projektov už od 10 ha podnieti záujem aj u menších obhospodarovateľov lesov odstránenie formálnych nedostatkov vo výzve a prílohách ŽoNFP
* Umožnenie podania projektu pred vydaním stanoviska Štátnej ochrany prírody sa umožní súbežné vyhodnocovanie projektu a plynutie lehoty na vydanie stanoviska.
* Dodatok č. 1 k schéme reflektuje na návrh 10. modifikácie PRV, konkrétne na zavedenie súm jednotkovej stupnice nákladov pre ďalšie oprávnené činnosti. Zmeny obsiahnuté v dodatku č. 1 k schéme nemajú vplyv na podmienky tejto výzvy, avšak nadobudnutím účinnosti schéma v znení dodatku č. 1 nahrádza pôvodnú schému.